Държавен вестник, бр. 9, 2026 г., стр. 7

БРОЙ  9	
Д Ъ Р Ж А В Е Н  В Е С Т Н И К 	
СТР.  7   
стандартите на класификационните общества. Работят със заваръчно оборудване, заваръчни 
материали, приспособления, инструменти (сушилня за електроди, чук за шлака, стоманена 
четка, абразивни дискове за рязане и дискове за шлифоване, катетомери, шублери, заваръчни 
шаблони, луфтомери, ъгли и други). 
Изпълняват ъглови шевове по процеса „ръчно електродъгово заваряване с обмазан 
електрод“ в съответствие със спецификацията на заваръчната процедура, като сами настройват 
заваръчния апарат. Подбират, в съответствие  със спецификацията на заваръчната процедура 
(WPS), подходящи добавъчни материали (електроди, заваръчен тел и др.) и разчитат правилно 
означенията върху тях. Почистват  заваръчния шев, извършват визуален оглед и при 
констатиране на дефекти или отклонения уведомяват прекия си ръководител и отстраняват 
установените несъответствия.  
Резултатът от работата им е качествено и срочно изпълнение на технологичните 
операции за осигуряване на надеждността и безопасността на корабите и плавателните 
средства, в чието строителство, ремонт и/или поддръжка участват.   
Работят в български, европейски и международни предприятия с дейности в 
корабостроенето и кораборемонта. Работното време може да бъде с нормална или променлива 
продължителност, да се работи на смени и в почивни дни, в зависимост от вида договор, по 
който са заети.  
Работната среда често е комбинация от работа в закрити помещения (като 
корабостроителници или ремонтни бази) и работа на открито (на борда на кораби). Работата 
на борда на кораби може да включва работа на височина, на скеле, в тесни пространства и при 
различни метеорологични условия. Естеството ѝ съдържа множество рискове, което налага 
стриктно спазване на изискванията за безопасност и използването на колективни средства за 
защита и лични предпазни средства при изпълнение на работните задачи. Трябва да познават 
и спазват международната и националната нормативна уредба и стандарти за опазване на 
околната среда и управление на отпадъците.  
Лицата, практикуващи професията, трябва да са физически здрави, издръжливи, 
сръчни, дисциплинирани, да притежават пространствено въображение и технически усет. 
Работодателите изискват изпълняващите длъжности с тази степен на професионална 
квалификация по професията да бъдат дисциплинирани, отговорни, комуникативни, 
ангажирани с работните задачи и целите на работния екип, да са способни сами да организират 
изпълнението на работните си задачи, да ползват чужд език включително за прилагане на 
съответната техническа и технологична документация, правилници и инструкции в 
конкретните работни задачи, да са внимателни към детайла. 
При започването на работа по професията и спрямо конкретните длъжностни 
изисквания е възможно да се наложи придобиване на свидетелство за правоспособност и/или 
свидетелство за професионална компетентност по реда на Наредба № 6 от 17 юни 2021 г. за 
компетентност на морските лица в Република България. 
За извършване на заваръчни работи при упражняване на професията е необходимо 
придобилите втора степен на професионална квалификация по професия „Корабостроене и 
кораборемонт“ да получат правоспособност в съответствие с изискванията на Наредба № 7 от 
11 октомври 2002 г. за условията и реда за придобиване и признаване на правоспособност по 
заваряване (обн., ДВ, бр. 100 от 2002 г., загл. доп., ДВ, бр. 37 от 2006 г.). 
2.3. Трета степен на професионална квалификация по професията 
Придобилите 
трета 
степен 
на 
професионална 
квалификация 
по 
професия 
„Корабостроене и кораборемонт“ могат да организират и следят за технологичната